ລາຍງານ: ຈີນ ດຳເນີນຄະດີ ພະສົງຊາວທິເບດ 3 ອົງ (ເບິ່ງວີດີໂອ)
ພະສົງຊາວທິເບດ 3 ອົງ ຖືກດຳເນີນຄະດີ ໂດຍທາງການຈີນ ໃນຂໍ້ຫາພົວພັນ ກັບການເຜົາໂຕຕາຍ ຕໍ່ຕ້ານຈີນ ຂອງພະທິເບດອົງນຶ່ງ
ຫຼັງຈາກພະສົງສາສະໜາພຸດທີ່ໜຸ່ມນ້ອຍອົງນຶ່ງຂອງທິເບດໄດ້ຂ້າໂຕຕາຍໃນຕົ້ນປີນີ້ເພື່ອເປັນ ການປະທ້ວງຕໍ່ການຈຳກັດຮັດແຄບອິດສະຫຼະພາບຂອງປັກກິ່ງນັ້ນ ພະສົງຊາວທິເບດອີກ 2 ອົງກໍໄດ້ປະເຊີນກັບການດຳເນີນຄະດີ ທີ່ມີຈຸດປະສົງທາງການເມືອງຂອງຈີນ ໃນວັນອັງຄານ ວານນີ້ Ivan Broadhad ມີລາຍງານກ່ຽວກັບເລື່ອງນີ້ຈາກຮົງກົງ ອາຈານ Tenchum ແລະອາຈານ Tsering Tenzin ຖືກກ່າວຫາວ່າຍຸແຍ່ແລະໃຫ້ການ ຊ່ອຍເຫຼືອໃນການຂ້າໂຕຕາຍຂອງພະ Rigzin Phuntsog ພະ Phuntsog ອາຍຸ 16 ປີ ໄດ້ເຖິງແກ່ມໍລະນະພາບໃນວັນທີ 16 ມີນາປີນີ້ຫຼັງຈາກໄດ້ ຈູດໄຟເຜົາໂຕເອງທີ່ວັດ Kirti ໃນແຂວງສີສວນຂອງຈີນຊຶ່ງມີຊາຍແດນໃກ້ໆກັບເຂດທິເບດ ນັ້ນ ພວກພະສົງຊາວທິເບດທີ່ວັດ Kirty ໄດ້ພາກັນປະທ້ວງຢ່າງເປັນການເປີດເຜີຍຫຼາຍໆຄັ້ງທ້າ ທາຍຕໍ່ອໍານາດປົກຄອງຂອງປັກກິ່ງ ນັບແຕ່ເດືອນມີນາປີ 2008 ເປັນຕົ້ນມາເວລາການປະ ທ້ວງຕໍ່ຕ້ານຈີນທີ່ຮ້າຍແຮງສຸດ ໃນຊົ່ວຄົນລຸ້ນນຶ່ງ ໄດ້ຖືກທັບມ້າງປາບປາມ ດ້ວຍຄວາມຮຸນ ແຮງໃນເຂດຕ່າງໆທີ່ມີຊາວທິເບດອາໄສຢູ່ຂອງຈີນ ທ່ານ Robert Barnett ຊຶ່ງເປັນນັກວິເຄາະກ່ຽວກັບເລື່ອງທິເບດ ຂອງມະຫາວິທະຍາໄລ Columbia ທີ່ນະຄອນນິວຢອກກ່າວວ່າການຟ້ອງຮ້ອງທີ່ວ່ານີ້ ແມ່ນຜິດປົກກະຕິເຖິງແມ່ນ ຢູ່ໃນເຂດ ຂອງຊາວທິເບດກໍຕາມ ບ່ອນທີ່ການກ່າວຫາຢ່າງເປັນທາງການ ໝາຍຄວາມວ່າ ການຖືກຕັດສິນວ່າ ມີຄວາມຜິດນັ້ນແມ່ນ ເກືອບເປັນທີ່ແນ່ນອນ ທ່ານ Barnett ເວົ້າວ່າ ການດຳເນີນຄະດີໃນວັນອັງຄານວານນີ້ ແມ່ນມີຂຶ້ນລຸນຫຼັງການດໍາເນີນຄະດີລຸງຂອງພະອົງ ທີ່ເຖິງແກ່ມໍລະນະພາບ ຄືພະອາຈານ Drongdru ຊຶ່ງເປັນລາມະອົງນຶ່ງທີ່ວັດ Kirty ຊຶ່ງ ໄດ້ຖືກຕັດສິນໂທດຈຳຄຸກເປັນເວລາ 11 ປີໃນຖານໄດ້ທຳການຄາດຕະກຳໂດຍເຈດຕະນາ ຫຼັງຈາກການຮັບຟັງຄຳໃຫ້ການທີ່ດໍາເນີນໄປໝົດມື້ ໃນມື້ວັນຈັນຜ່ານມານີ້ ອົງການຂ່າວຊິນຫົວຂອງທາງການຈີນລາຍງານວ່າພະອາຈານ Drongdru ຊຶ່ງມີອາຍຸ 46 ປີ ໄດ້ຊຸກເຊື່ອງພະ Phuntsog ຜູ້ເປັນຫຼານຊາຍໄວ້ເປັນເວລາ 11 ຊົ່ວໂມງຫຼັງຈາກຫຼານ ຊາຍຂອງເພີ່ນໄດ້ພະຍາຍາມຂ້າໂຕຕາຍ ຊຶ່ງຖືວ່າເປັນການຂັດຂວາງບໍ່ໃຫ້ພະ Phuntsog ໄດ້ຮັບການປິ່ນປົວເພື່ອຊ່ອຍໃຫ້ມີ ຊີວິດຢູ່ລອດ ພວກນັກເຄື່ອນໄຫວ ກ່າວໂຕ້ແຍ້ງຕໍ່ຂໍ້ຫາດັ່ງກ່າວ ໂດຍຢືນຢັນວ່າ ພວກພະສົງທີ່ວັດ Kirti ໄດ້ພາກັນຊ່ອຍປົກປ້ອງພະ Phuntsog ຈາກຕຳຫຼວດຈີນ ທີ່ເລີ່ມພາກັນທຸບຕີເພິ່ນຫຼັງຈາກ ໄດ້ມອດໄຟແລ້ວ ທ່ານ Nicholas Bequelin ແມ່ນນັກຄົ້ນຄວ້າອະວຸໂສຂອງກຸ່ມປົກປ້ອງ ທ່ານ Bequelin ເວົ້າວ່າ ໃນອະດີດຜ່ານມາ ສ່ວນໃຫຍ່ຂອງພວກຊາວທິເບດ ທີ່ພົວພັນນຳການປະທ້ວງໄດ້ຖືກກ່າວ ຫາພາຍໃຕ້ກົດໝາຍ ວ່າດ້ວຍຄວາມໝັ້ນຄົງຂອງຈີນ ພວກຕິດຕາມເບິ່ງສະຖານະການໃນ ທິເບດກ່າວວ່າ ການຕັ້ງຂໍ້ຫາຄາດຕະກຳແມ່ນບາດລ້ຽວທີ່ສຳຄັນ ໃນການປ່ຽນແປງດ້ານກົນ ລະຍຸດຂອງພວກໄອຍະການ ທີ່ນຳໄປສູ່ການຈຳຄຸກເປັນເວລາດົນນານຂຶ້ນນັ້ນ ທ່ານ Be- quelin ກ່າວວ່າ ນີ້ແມ່ນປາກົດວ່າເປັນພາກສ່ວນນຶ່ງໃນການດຳເນີນຄວາມພະຍາຍາມໃນ ຂອບເຂດທີ່ກວ້າງຂວາງຂອງພວກເຈົ້າໜ້າທີ່ທ້ອງຖິ່ນຈີນທີ່ຈະຄວບຄຸມວັດ Kirty ທ່ານ Bequelin ເວົ້າວ່າ ໃນເວລານັ້ນ ເຈົ້າໜ້າທີ່ຈີນກ່າວວ່າ ພະສົງເຫຼົ່ານີ້ຈຳເປັນຕ້ອງໄດ້ໄປສຳມະນາທາງດ້ານກົດ ໝາຍຍ້ອນບໍ່ປະຕິບັດຕາມກົດລະບຽບຂອງສາສະໜາພຸດທິເບດແລະລົບກວນຄວາມເປັນລະ ບຽບຮຽບຮ້ອຍແລະຄວາມສະຫງົບຂອງທ້ອງຖິ່ນ ລຸນຫຼັງມີການປະທ້ວງຈາກສະຫະລັດແລະບັນດາກຸ່ມປົກປ້ອງສິດທິມະນຸດກ່ຽວກັບການຄຸມ ຂັງພວກພະສົງເຫລົ່ານັ້ນ ເຈົ້າໜ້າທີ່ປັກກິ່ງໄດ້ກ່າວຕໍ່ພວກຕຳໜິຕິຕຽນວ່າ ຢຸດເຊົາຊະການ ໃຫ້ຄວາມເຫັນແບບບໍ່ມີຄວາມຮັບຜິດຊອບນັ້ນ ການດຳເນີນຄະດີ ໃນມື້ວານນີ້ ແມ່ນມີຂຶ້ນນຶ່ງເດືອນ ຫຼັງຈາກໄດ້ມີການປ່ຽນແປງທາງດ້ານ ການເມືອງທີ່ສຳຄັນ ກ່ຽວກັບກິດຈະກຳທິເບດ ແລະໃນສັບປະດາແລ້ວ ປັກກິ່ງໄດ້ສັ່ງຍ້າຍ ເລຂາທິການພັກຄອມມູນິສຫົວແຂງກະດ້າງທີ່ນະຄອນ Lhasa ທ່ານ Zhang Qingli ທີ່ ໄດ້ສັ່ງໃຫ້ທຳການປາບປາມຊາວທິເບດໃນປີ 2008 ນັ້ນ ຜູ້ສືບທອດອຳນາດ ຕໍ່ຈາກທ່ານ Zhang ຄືອະດີດເຈົ້າແຂວງໆ Heibei ທ່ານ Chen Guoquan ປະກາດໃນຄຳປາໄສເທື່ອທຳອິດຫຼັງຈາກໄດ້ເຂົ້າຮັບຕຳແໜ່ງຂອງທ່ານວ່າຈະ ປະຕິບັດຕາມຄຳສັ່ງ ແລະນະໂຍບາຍຂອງສູນກາງພັກ ກ່ຽວກັບເລື່ອງທິເບດຢ່າງເດັດດ່ຽວ ຂະນະດຽວກັນ ປະຊາຄົມຊາວທິເບດ ທີ່ລີ້ໄພຢູ່ໃນຕ່າງປະເທດ ກໍພາກັນເລືອກເອົາທ່ານ Lobsang Sangay ເປັນນາຍົກລັດຖະມົນຕີຄົນໃໝ່ໃນວັນທີ 8 ສິງຫາຜ່ານມາ ທ່ານ Bequelin ເວົ້າວ່າ ນັກກົດໝາຍ ທີ່ໄດ້ຈົບການສຶກສາຈາກມະຫາວິທະຍາໄລ Harvard ທ່ານນີ້ແມ່ນຜູ້ນຳຊາວ ທິເບດຄົນທຳອິດ ທີ່ໄດ້ເກີດຢູ່ໃນຕ່າງປະເທດ ແລະຄາດວ່າຈະເຂົ້າກຳວຽກງານຫຼາຍໆຢ່າງ ທີ່ບໍ່ແມ່ນທາງດ້ານສາສະໜາຂອງອົງດາໄລລາມະທີ່ແກ່ຊະລາລົງນຳທຸກມື້ນັ້ນ ຍັງບໍ່ທັນເປັນ ທີ່ຈະແຈ້ງເທື່ອວ່າ ຈີນຈະສະແດງປະຕິກິລິຍາຕອບຮັບແບບໃດໃນທີ່ສຸດນັ້ນຕໍ່ການປ່ຽນແປງ ຢູ່ໃນລັດຖະບານພັດຖິ່ນຂອງທິເບດ